**Ce-mi doresc eu de Crăciun**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce-mi doresc eu de Crăciun

...

Afară parcă-i tot mai ger,

Copacii-s mături de nuiele

Răsfirate către stele,

S-a dus lumina de pe cer,

Nu mă aștept la nimic bun,

Mă rog doar să rămân român

În vremurile tot mai grele!

...

Cerul nici nu vrea să cearnă

Zăpada-i albă de Crăciun

Pare-un anotimp nebun,

Nici n-ai zice că e iarnă,

Și-n grelele vremuri de azi,

Când peste tot e plin de brazi,

Mă rog doar să rămân român!

...

Timpul rău nu dă să plece,

Nici nu plouă, nici nu ninge,

Lumea noastră ni se stinge,

Se naște-o lume rea și rece

Și-n lumea noilor stăpâni,

Dacă ne deșteptăm, români

Până la urmă vom învinge!

...

Și-n vremurile astea grele,

Mă rog doar să rămân român,

Să mă deștept, să fiu mai bun,

Să văd lumina țării mele,

Și-n lumea noilor stăpâni,

Să ne deșteptăm, români,

Asta-mi doresc eu de Crăciun!